钦定古今图书集成/明伦汇编/氏族典/第259卷 > 王实
## 钦定古今图书集成/明伦汇编/氏族典/第259卷 > 王实

按《南史王诞传》：“诞兄子偃，偃子懋，懋少子实，起家秘
书郎，尚梁帝女安吉公主，袭爵建城县公，为新安太
守。实从兄来郡，就求告，实与铜钱五十万，不听于郡
及道散用，从兄密于郡市货，还都求利，及去郡数十
里，实乃知命，追之，呼从兄上岸盘头，令卒与杖，搏颊
乞原，劣得免。后为南康嗣王、湘州长史、长沙郡王。三”
日出禊，实衣冠倾崎，王性方严，见之意殊恶。实称主
名，谓王曰：“萧玉志念实，殿下何见憎？”王惊赧即起，后
密启之，因此废锢。